ایران، آمریکانی ۴ میلیارد ۳۰۰ میلیون دلار خسارت جزاسینا محکوم ائتدی.
ایران اؤیرنجیلر خبر آژانسینین (ایسنا) وئردیگی بیلگییه گؤره، ایران یارغی ارکی، اینسان حاقلاری شعبه‌سی طرفیندن وئریله‌ن یازیلی آچیقلامادا، سوءقصده اوغرایان نوکلئر متخصصلرینین عائله‌لری طرفیندن آمریکایا قارشی ائدیلن حقوقی دعوی ایله باغلی بیلگی وئریلدی.
آچیقلامادا،
"تهرانین ۵۵.جی حقوق محکمه‌سی، اؤلدورولن نوکلئر اوزمانلارین بعضیلرینین عایله‌لرینین شکایتی ایله آچیلان حقوقی دعویده، نوکلئر اوزمانلارا سوءقصد جینایتی تؤره‌دن اسرائیلی اولوسلارآراسی تعهدلارا ضد اولاراق دستکله‌ین آمریکا حکومتی، قوروم و مقاملارینی ۴ میلیارد ۳۰۰ میلیون دلار مادی و معنوی خسارت جزاسینا محکوم ائتمیشدیر" ایفاده‌لری یئر آلدی.
بو یارغیلامانین آمریکا حکومتینه قارشی حقوقی قارشیلیق چرچیوه‌سینده حیاتا گئچیریلدیگینه ایشاره ائدیلن آچیقلامادا، آمریکا محکمه‌لرینین موختلیف بهانه‌لرله ایرانا قارشی قرارلار وئردیگی، تهران حکومتینی، بعضی دؤولت قوروم و قورولوشلارینی غیابی خسارت اؤد‌مه‌یه محکوم ائتدیگی خاطیرلادیلدی.
